Il-problema tal-obeżità li l-poplu Malti għandu hija realtà li qed ixxekkel mhux biss il-kwalità tal-ħajja ta' terz tat-tfal Maltin u Għawdxin, iżda hija stress fuq is-sistema tas-saħħa f'Malta. Dan qalitu l-President ta' Malta Marie-Louise Coleiro Preca meta dalgħodu fetħet esebizzjoni fil-Palazz ta' San Anton bit-tema 'Kuluri fl-Ikel'. Il-President Coleiro Preca qalet li kien għaqli għaċ-Ċentru Aċċess fil-Birgu li jqis dan kollu fid-dawl li din il-problema qed taħkem l-aktar fin-naħa ta' isfel ta' Malta. Il-premju tal-President għall-Kreattività għas-sena 2013 intrebaħ minn dan il-proġett 'Kuluri fl-Ikel' li ġabar flimkien in-nutrizzjoni, it-togħma u l-mezzi finanzjarji. Il-President ta' Malta enfasizzat li l-obeżità trid tittieħed ukoll fil-kuntest tal-effett li l-faqar iġib fuq il-familji. Għalhekk hija inkoraġixxiet liċ-Ċentru Aċċess sabiex dan il-proġett jitkompla u jinfirex aktar. .td_uid_3_5ee4e7f313e7e_rand.td-a-rec-img{text-align:left}.td_uid_3_5ee4e7f313e7e_rand.td-a-rec-img img{margin:0 auto 0 0} #td_uid_4_5ee4e7f31428e .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/pr141232a-80x60.jpg) 0 0 no-repeat} 1 minn 1